Ababaka b’abavubuka bavuddeyo okulwanirira Fresh Kid, baagala Gavumenti emusomese. – Watchdog Uganda
Ababaka b’abavubuka bavuddeyo okulwanirira Fresh Kid, baagala Gavumenti emusomese.
1st April 2019 at 17:48
in Entertainment, Luganda, News
Patrick Ssenyonjo omuyimbi omto n'omubaka w'abavubuka mu Palimenti Mwine Mpaka.
ABABAKA abakikirira abavubuka mu Palimenti baweze nga bwe bagenda okulwanirira eddembe ly’omuyimbi omuto Patrick Ssenyonjo amanyiddwa ennyo nga “Fresh Kid” nga bagamba nti Ggavumenti emuleke agende mu maaso ne kitone kye.Bano nga bakulembeddwamu omubaka Anna Adeke saako ne munne Mwine Mpaka ku lwa banaabwe abalala bagamba nti Gavumenti mu kifo ky’okutulugunya abayimbi abato yandibadde abayambako buyambi okutumbula ebitone kyabwe, era ne bawa amagezi Minisita w’abaana Florence Nakiwala Kiyingi okulaba nga ayambako ku baana sso ssi kubafiiriza.
Babadde boogerako ne bannamawulire ku Palimenti enkya ya mande ne bategeeza nti Minisita alina okufaayo okulaba nga omwana Patrick Ssenyonjo asoma ate nga asomera mu massomero amalungi kubanga agenda kufuuka w’amugaso eri eggwanga naddala mu kiseera kino nga n’abaana abasoma tebalina mirimu.
Basabye abamuyambako mu kuyimba kwe obutasika nnyo muguwa n’amateeka, wabula balabe engeri gye bagenda okukulakulanya ekitone ky’omwana nga tebakontanye nnyo n’amateeka.
Kino kizzeewo oluvanyuma lwa Minisita w’abavubuka n’abaana Florence Nakiwala Kiyingi okulagira omuyimbi omuto Fresh Kid okussa wansi emizindaalo gy”okuyimba nga agamba nti emyaka gye tegikkirizibwa kukola by’akola.
Ssenyonjo ennaku zino asazzeeko ekisaawe ky’okuyimba olw’ennyimba z’ayimba ate nga abantu bamwagala nnyo, kyokka ye Minista Nakiwala agamba nti emyaka gyalina gikontana n’amateeka agafuga abaana mu Ggwanga.
Ensonga enkulu Minisita zaawa agamba nti amateeka g’eGgwanga tegakkiriza mwana muto kukola oba kumukozesa n’ekigendererwa eky’okufuna ensimbi, kubanga aba tasobola kuddukanya akawunti ya Banka ate era tasobola kubeera na nnamba esasulirwako musolo, nga mukyo aba omusolo taasasula.
Nakiwala era agamba nti okujjako etteeka lino nga lisumuluddwa talina kyayinza kukolera Ssenyonjo, okujjako asobola okw’ogera naye ku nsonga z’okusoma zokka.
Over 10,000 village homes to receive free quality solar systems in new campaign
17th February 2017 at 16:42
England’s Everton to play pre-season friendly in Tanzania
26th May 2017 at 12:04